उल्लेखनीय है कि सीपरी बाजार ओवरब्रिज के नीचे और नगर निगम कैंपस में मल्टी स्टोरी पार्किंग बनाने का प्रस्ताव स्वीकृत हो चुका है। इसके लिए 126 करोड़ रुपये का एस्टीमेट भी तैयार हो चुका है, लेकिन अब तक इसमें प्रगति नहीं हुई है। नगर निगम में बनने वाले पार्किंग स्थल के साथ- साथ मल्टी स्टोरी कामर्शियल कांपलेक्स भी बनाया जाएगा। इसमें पार्किंग व व्यवसायिक भवन बनाया जाएगा, ताकि इससे नगर निगम को आमदनी हो। इसी तरह सीपरी बाजार ओवरब्रिज के नीचे बनने वाली पार्किंग में दो पहिया और चार पहिया गाड़ियों के खड़े होने की व्यवस्था रहेगी, लेकिन काम कब शुरू होगा। इस बारे में कुछ भी कहना जल्दबाजी होगी।